

 **Република Србија**

**МИНИСТАРСТВО ИНФОРМИСАЊА**

 **И ТЕЛЕКОМУНИКАЦИЈА**

**ИЗВЕШТАЈ О СПРОВЕДЕНОМ КОНКУРСУ ЗА СУФИНАНСИРАЊЕ ПРОJЕКАТА ПРОИЗВОДЊЕ МЕДИЈСКИХ САДРЖАЈА НА ЈЕЗИЦИМА НАЦИОНАЛНИХ МАЊИНА У 2025. ГОДИНИ**

**Јул 2025. године**

Министарство информисања и телекомуникација је на основу члана 27. став 8. Закона о јавном информисању и медијима („Службени гласник РС”, брoj 92/23) припремило извештај о спроведеном Конкурсу за суфинансирање проjеката производње медијских садржаја на језицима националних мањина у 2025. години.

1. **Основни подаци о Конкурсу**

Министарство је на основу члана 16. став 1. тачка 4.) и члана 20. Закона о јавном информисању и медијима („Службени гласник РС”, брoj 92/23), Правилника о суфинансирању пројеката за остваривање јавног интереса у области јавног информисања („Службени гласник РС” брoj 6/24), Уредбе о условима и критеријумима усклађености државне помоћи у области јавног информисања („Службени гласник РС” број 9/22) и Одлуке о расписивању конкурса за суфинансирање пројеката у области јавног информисања у 2025. години Број: 000062484 2025 13460 003 005 000 001 од 27. јануара 2025. године расписало Конкурс за суфинансирање проjеката производње медијских садржаја на језицима националних мањина у 2025. години. Конкурс је био расписан у периоду од 1. фебруара 2025. године до 17. марта 2025. године, а јавни позиви су објављени на веб-сајту Министарства информисања и телекомуникација и на Јединственом информационом систему за спровођење и праћење суфинансирања пројеката у области јавног информисања (у даљем тексту: ЈИС).

 Учесници конкурса су могли поднети захтев за суфинансирање пројекта у износу који не прелази 80% оправданих трошкова вредности пројекта.

1. **Намена Конкурса**

Намена конкурса је пружање финансијске подршке производњи медијских садржаја који омогућавају остваривање права припадника националних мањина на информисање на сопственом језику и писму и неговање сопствене културе и идентитета, дефинисаног чланом 13. Закона о јавном информисању и медијима.

1. **Критеријуми за оцену пројеката**

Критеријуми на основу којих су пројекти оцењивани су:

1) *Мера у којој је предложена пројектна активност подобна да оствари јавни интерес у области јавног информисања*, а посебно:

1. релевантност пројекта;

2. изводљивост пројекта;

3. праћење реализације пројекта;

4. капацитети предлагача пројекта;

5. доступност садржаја циљној групи;

6. буџет и оправданост трошкова.

2) *Мера у којој се медиј путем кога ће бити реализован пројекат придржава професионалних и етичких стандарда*:

1. да ли су медију путем којег ће бити реализован пројекат изречене мере од стране државних органа, Регулаторног тела за електронске медије или Савета за штампу, у последњих годину дана, због кршења професионалних и етичких стандарда;

 2. тежина прекршаја и учесталост понављања.

* 1. **Ближи критеријуми за оцену пројеката**

Јавним позивом су дефинисани ближи критеријуми, односно приоритетне теме:

* очување идентитета националних мањина;
* прописи и мере којима се постиже пуна равноправност националних мањина;
* улога удружења у остваривању права националних мањина;
* неговање културе различитости, дијалога и толеранције;
* интеркултуралност;
* унапређење медијске писмености;
* афирмативни садржаји за децу и младе;
* превенција и заштита од дискриминације;
* превенција сензационализма, говора мржње и агресивне комуникације;
* смањење ризика социјалне искључености;
* приступ услугама социјалне заштите

Учесници су, осим на наведене, могли да предложе суфинансирање пројекта и на друге теме које доприносе остваривању јавног интереса у области информисања припадника националних мањина.

1. **Финансијски аспекти конкурса**

За реализацију Конкурса за суфинансирање пројеката производње медијских садржаја на језицима националних мањина у 2025. години опредељено је 60.000.000,00 динара. Средства су планирана на економским класификацијама: 42.000.000,00 на 424 - са које су додељена привредним друштвима и предузетницима и 18.000.000,00 на 481 - са које су додељена организација цивилног друштва, синдикатима и верским организацијама.

 *Табела 1. Приказ опредељених средстава по економским класификацијама*

|  |  |  |  |
| --- | --- | --- | --- |
| **РБ** | **Назив конкурса** | **Економска класификација** | **Износ средстава у РСД** |
| 1. |  Конкурс за суфинансирање пројеката производње медијских садржаја на језицима националних мањина  | 424 |  42.000.000,00 |
| 481 |  18.000.000,00 |
|  | **Укупно:** |  |  60.000.000,00 |

Учесници су за реализацију пројеката тражили укупно 265.116.650,00 динара, што је 4,42 пута више у односу на износ опредељених средстава за реализацију конкурса.

*Табела 2. Приказ опредељених и тражених средстава по конкурсима*

|  |  |  |  |
| --- | --- | --- | --- |
| **РБ** | **Назив конкурса** | **Опредењена средства у 2025. години** | **Тражена средства у 2025. години** |
| 1. | Конкурс за суфинансирање пројеката производње медијских садржаја на језицима националних мањина у 2025. години | 60.000.000,00 | 265.116.650,00 |

Опредељена средства су увећана за 21.9% у односу на опредељена средства у 2024. години.

*Табела 3. Приказ опредељених средстава у 2024. години и 2025. години*

|  |  |  |  |
| --- | --- | --- | --- |
| **РБ** | **Назив конкурса** | **Опредељена средства у 2024. години** | **Опредељена средства у 2025. години** |
| 1. | Конкурс за суфинансирање пројеката производње медијских садржаја на језицима националних мањина  | 49.200.000,00 | 60.000.000,00 |

Тражена средства су већа за 8,1% у односу на тражена средства у 2024. години.

*Табела 4. Приказ тражених средстава у 2024. години и 2025. години*

|  |  |  |  |
| --- | --- | --- | --- |
| **РБ** | **Назив конкурса** | **Тражена средства у 2024. години** | **Тражена средства у 2025. години** |
| 1. | Конкурс за суфинансирање пројеката производње медијских садржаја на језицима националних мањина  | 245.257.802,00 | 265.116.650,00 |

 Најмањи износ средстава који може бити одобрен за суфинансирање пројекта је 500.000,00 динара, а највећи 3.000.000,00 динара.

1. **Пријављени пројекти**

На Конкурс за суфинансирање проjеката производње медијских садржаја за на језицима националних мањина у 2025. години путем ЈИС-а пристигле су укупно 223 пријаве. Проверу поднетих пријава извршила је стручна служба министарства. Провера се односила на испуњеност услова за учешће на конкурсу. Након провере испуњености формално-правних услова за учешће на Конкурсу, Стручна служба Министарства информисања и телекомуникација одбацила је пројекте који нису испунили услове дате у Јавном позиву. Решењем је одбачено шест пројектних пријава. Три пријаве су одбачене јер је подносилац тражио износ који прелази 80% оправданих трошкова предложеног пројекта, док су за преостале три подносиоци одустали од учешћа. Одбачене пројекте комисија није разматрала.

1. **Именовање и улога стручне комисије**

За Конкурс за суфинансирање проjеката производње медијских садржаја на језицима националних мањина у 2025. години кандидати за чланове стручне комисије пријављивали су се путем ЈИС-а. Биографије кандидата за чланове комисије вредноване су путем ЈИС-а на основу бодовне листе за оцену биографија и кандидати су се на конкурс пријављивали са већ раније оствареним бројем бодова. На две ранг листе пријављених кандидата, на основу броја добијених бодова стигло је 7 пријава кандидата за чланове комисије, од којих су 4 пријаве новинарских и медијских удружења и 3 пријаве теоретичара, аналитичара и практичара из области медија који су се самостално пријавили. Министар је на основу ранг листе Решењем о именовању чланова Комисије за Конкурс за суфинансирање проjеката производње медијских садржаја на језицима националних мањина у 2025. години Број: 001074049 2025 13460 003 005 012 002 од 21. марта 2025. године именовао петочлану комисију за оцену пројеката.

Решење о именовању чланова комисија доступно је на веб сајту Министарства информисања и телекомуникација на адреси: <https://mit.gov.rs/extfile/sr/15705/Resenje.pdf> и на ЈИС-у <https://jis.mit.gov.rs/grants/ecadaa17-0948-4f47-89ef-29e65f7a07e0>

Чланови комисија су потписали Пословник о раду, Изјаву о непостојању сукоба интереса и Уговор о делу, којим су се обавезали да размотре и оцене пројекте у складу са критеријумима утврђеним Законом о јавном информисању и медијима, Правилником о суфинансирању пројеката за остваривање јавног интереса у области јавног информисања, наменом и критеријумима конкурса, датим у јавном позиву којим је расписан конкурс, смерницама за дефинисање и правдање трошкова пројеката и мишљењимам националних савета националних мањина које им је достављено путем мејла.

Пријаве пристигле на конкурс чланови комисије су оценили на порталу Јединственог информационог система у складу са прописаним критеријумима. Такође, члановима Комисије је указано да су у ЈИС-у администратори мера – Регулаторно тело за електронске медије и Савет за штампу унели изречене мере за сваки медиј, што представља један од општих критеријума који се узима у обзир приликом оцењивања самих пројеката.

Након оцене сваког појединачног пројекта од стране свих чланова комисије бодови су аутоматски сабрани и формирана је ранг листа пројеката, на основу које је комисија на заједничком састанку у министарству предложила износ средстава за сваки подржани пројекат, у складу са опредељеним износом за реализацију конкурса, расподељеним по економским класификацијама 424 и 481.

1. **Подржани пројекти**

Одлуку о расподели средстава у виду решења, са образложењем, донео је министар, на основу предлога комисија. На конкурс је пријављено 223 пројекта. Решењем је одбачено 6 пројеката. Комисија је размотрила 217 пројеката, од којих је 82 подржано, док 135 пројеката није подржано.

*Табела 4. Приказ броја пројеката пријављених на конкурс и износ додељених средстава*

|  |  |  |  |  |  |  |
| --- | --- | --- | --- | --- | --- | --- |
| **РБ** | **Назив конкурса** | **Средства додељена на конкурсу** | **Укупан број пројеката** | **Број одбачених пројеката** | **Број разматраних пројеката** | **Број подржаних пројеката** |
| 1. | Конкурс за суфинансирање пројеката производње медијских садржаја на језицима националних мањина | 60.000.000,00 | 223 | 6 | 217 | 82 |

Од подржаних пројеката, највише је пројеката на ромском језику (31,7%), док по врсти медија, највећи број подржаних пројеката је на интернет порталима (46,3%).

|  |  |  |  |  |  |  |
| --- | --- | --- | --- | --- | --- | --- |
| **Језик** | **Штампа** | **ТВ**  | **Радио** | **Интернет** | **Укупно** | **Додељена средства (у РСД)** |
| Ромски |   | 8 | 3 | 15 | 26 | 18.735.680,00 |
| Босански |   | 3 |   | 4 | 7 | 4.950.000,00 |
| Мађарски |   | 1 | 6 | 2 | 9 | 5.720.000,00 |
| Руски |   |   | 1 | 1 | 2 | 1.100.000,00 |
| Буњевачки | 2 |   |   |   | 2 | 1.285.000,00 |
| Јерменски  |   | 1 |   |   | 1 | 500.000,00 |
| Влашки | 1 | 2 |   | 2 | 5 | 3.784.320,00 |
| Хебрејски |   | 1 |   |   | 1 | 1.200.000,00 |
| Македонски |   |   | 1 | 4 | 5 | 3.600.000,00 |
| Хрватски |   | 2 |   | 1 | 3 | 2.400.000,00 |
| Бугарски | 1 | 2 | 1 | 2 | 6 | 4.525.000,00 |
| Црногорски |   | 1 |   |   | 1 | 1.000.000,00 |
| Словачки |   | 2 | 1 | 1 | 4 | 3.100.000,00 |
| Немачки | 1 |   | 1 |   | 2 | 1.600.000,00 |
| Чешки |   |   |   | 1 | 1 | 500.000,00 |
| Албански |   |   |   | 2 | 2 | 1.400.000,00 |
| Румунски |   |   |   | 1 | 1 | 600.000,00 |
| Русински | 1 |   |   |   | 1 | 500.000,00 |
| ЗнаковниСловачкиМађарскиРумунскиХрватскиРускиМакедонски |   |   |   | 1 | 1 | 500.000,00 |
| МађарскиРумунскиРомскиСловачки |   |   |   | 1 | 1 | 1.500.000,00 |
| РумунскиСловачки |   | 1 |   |   | 1 | 1.500.000,00 |
| Укупно | 6 | 24 | 14 | 38 | 82 | 60.000.000,00 |

На веб сајту Министарства информисања и телекомуникација на адреси: <https://mit.gov.rs/vest/13767/konkurs-za-sufinansiranje-projekata-proizvodnje-medijskih-sadrzaja-na-jezicima-nacionalnih-manjina-u-2025-godini.php> и на ЈИС-у <https://jis.mit.gov.rs/grants/ecadaa17-0948-4f47-89ef-29e65f7a07e0>

објављена су следећа документа:

* ранг листа пројеката,
* записник о раду комисије,
* предлог комисије о расподели средстава и
* решење о расподели средстава.
1. **Тематска разноврсност подржаних пројеката**

Највећи број подржаних пројеката на конкурсу за производњу медијских садржаја на језицима националних мањина односио се на oчување националног, језичког и културног идентитета националних мањина. На ову тему реализован је 41 пројекат. Мултикултуралности посвећено је 8 пројеката. На тему инклузивног образовања подржана су 4 пројекта, а исти број пројеката подржан је и на тему родне димензије у друштвеној пракси и институцијама друштва. 3 пројекта су суфинансирана на тему смањења ризика социјалне искључености припадника друштвено осетљивих група, док су по 2 пројекта подржана на следеће теме: афирмативни садржаји за младе, друштвено осетљиве групе, обележавање годишњица, прописи и мере којима се постиже пуна равноправност националних мањина. По 1 пројекат односио се на теме: афирмативни садржаји за децу, владавина права, заштита животне средине, култура сећања, културна аутономија националних мањина, медијска писменост, наука и образовање, предузетништво, приступ услугама социјалне и здравствене заштите, спорт и физичка култура, туризам, улога просветних и културних удружења у остваривању права националних мањина, унапређење етичких садржаја, унапређење капацитета медија за извештавање о друштвено осетљивим групама.

*Табела 5. Приказ броја подржаних пројеката на конкурсу за производњу медијских садржаја на језицима националних мањина по темама и областима*

|  |  |
| --- | --- |
| Тема/Област | Пројекти производње медијских садржаја |
| Афирмативни садржаји за децу | 1 |
| Афирмативни садржаји за младе | 2 |
| Владавина права | 1 |
| Друштвено осетљиве групе | 2 |
| Заштита животне средине | 1 |
| Инклузивно образовање | 4 |
| Култура сећања | 1 |
| Културна аутономија националних мањина | 1 |
| Медијска писменост | 1 |
| Мултикултуралност | 8 |
| Наука и образовање | 1 |
| Обележавање годишњица | 2 |
| Очување националног, језичког и културног идентитета националних мањина | 41 |
| Предузетништво | 1 |
| Приступ услугама социјалне и здравствене заштите | 1 |
| Прописи и мере којима се постиже пуна равноправност националних мањина | 2 |
| Родна димензија у друштвеној пракси и институцијама друштва | 4 |
| Смањење ризика социјалне искључености припадника друштвено осетљивих група | 3 |
| Спорт и физичка култура | 1 |
| Туризам | 1 |
| Улога просветних и културних удружења у остваривању права националних мањина | 1 |
| Унапређење етичких садржаја | 1 |
| Унапређење капацитета медија за извештавање о друштвено осетљивим групама | 1 |
| Укупно | 82 |

Корисници средстава чији су пројекти подржани путем конкурса имали су обавезу да доставе изјаву о објављивању/емитовању произведеног медијског садржаја, односно изјаву о реализацији планираних активности осам дана пре почетка објављивања/емитовања медијског садржаја односно пре реализације догађаја.

*Табела 6. Жанровска разноврсност реализованих садржаја - према врсти медија*

|  |  |  |  |  |  |  |
| --- | --- | --- | --- | --- | --- | --- |
| **РБ** | **Жанр** | **Штампа** | **ТВ** | **Радио** | **Интернет** | **Укупно** |
| 1 | Чланак | 0 | 0 | 0 | 12 | 12 |
| 2 | Репортажа | 0 | 4 | 0 | 3 | 7 |
| 3 | Информативне објаве | 0 | 0 | 0 | 1 | 1 |
| 4 | Интервју | 0 | 1 | 2 | 1 | 4 |
| 5 | Друштвена хроника | 0 | 0 | 0 | 1 | 1 |
| 6 | Емисија магазинског типа | 0 | 1 | 0 | 0 | 1 |
| 7 | Радио емисија | 0 | 0 | 1 | 0 | 1 |
| 8 | Укупно | 0 | 6 | 3 | 18 | 27 |

До објављивања извештаја 32% корисника средстава је доставило изјаве о објављивању/емитовању произведеног медијског садржаја на основу којих је урађен приказ жанровске разноврсности према врсти медија. Један број корисника навео је у изјави да ће садржај бити реализован кроз више жанрова (нпр: извештај, репортажа, интервју, чланак) па је као преовлађујући сматран први жанр који је наведен. Најзаступљенији жанр у достављеним изјавама је чланак.